Ejja nħarsu daqxejn lejn il-fatti. Ngħixu fuq gżira. Ir-riżorsi tagħna huma limitati u xi darba ser jispiċċaw. L-art hija prezzjuża u wkoll limitata, u ladarba neqirduha, ma nistgħux immorru lura. Il-Punt li jmiss. Ngħixu fuq biċċa blata maħnuqa. Nilmentaw dwar il-ħsejjes u t-tniġġis u t-traffiku, u naħsbu li s-soluzzjoni hi sempliċiment dik li 'nibnu toroq ġodda' jew ngħalqu l- . Il-ħaġa hi din: Ix-xenarju urbanistiku tagħna tant huwa mmexxi u mibni ħażin li huwa biss nassa għat-tniġġis. Il-Punt li jmiss. L-art u l-propjeta mhumiex jedd. Huma responsabilita. Il-ġid komuni m'għandu qatt jisfa vittma għall-ħniżrija tal-industrija tal-bini fl-isem tal-iżvilupp u l-progess. Il-Punt li jmiss. Il-mod li bih il-kuntratturi jagħmlu l-flus huwa billi jżommu n-negozju dejjem għaddej. Il-bwiet imsemmna ta' ftit nies jiddependu milli jkunu jistgħu iżommu żvilupp kontinwu, anke jekk il-propjetajiet jibqgħu vakanti. Ħarsu madwarkom. 36% tal-bini huwa vojt. Ħarsu lejn il-famuż torri li nbena fejn l-Addolorata...għadu vojt. Ħarsu lejn il-ħafna 'cluster houses'...kull ma huma kerrejja glorifikati. Il-Punt li jmiss. Aħna responsabbli ta' wħud mill-ikreh u l-agħar proġetti ta' żvilupp li saru f'dan l-aħħar seklu. Inżlu Marsascala jew Buġibba u tara il-froġa ta' konkrit u aluminju li ħallejna lill-kuntratturi jibnu f'dawn l-aħħar għexieren ta' snin. Il-Punt li jmiss. Aħna ġejna sottomessi naċċettaw din ir-realta u li nkunu grati għaliha. Aħna nibqgħu passivi quddiem il-kruha. Ejja nkunu onesti magħna nfusna. Kollha kemm aħna għamilna kruċjata sħiħa (favur jew kontra) il-proġett ta' Renzo Piano għax hu barrani. Ħadd m'għamel kruċjati kontra Tigne Point, sempliċiment għax kien proġett lokali, u barra minn fuqna li nazzardaw noffendu xi ħadd li jista' jagħti l-każ li jiġi minna jew jimpjega lil xi ħadd li forsi għandu mnejn inkunu nafu. Fil-verita l-proġett ta' Piano ma qered l-ebda wirt storiku. Il-proġett ta' Tigne qered darba għal dejjem kumpless militari sħiħ ta' żmien l-Ingliżi. Il-Punt li jmiss. Għandna fehma magħluqa tal-wirt kulturali tagħna. Naħsbu li billi tirristawra binja salvajtha. Binja trid tintuża; inżid ukoll 'b'mod għaqli'. Naħsbu wkoll li biex xi ħaġa tkun wirt kulturali trid tkun knisja Barokka jew palazz. Minħabba din il-mentalita tlifna numru ta' affarjiet, fosthom siti preistoriċi, ċentri ta' rħula, arkitettura kolonjali Ngliża, binjiet Art Nouveau u Art Deco, u numru kbir ta' siti oħra. Il-Punt li jmiss. Aħna intelletwalment għażżenin. Neqirdu...bil-moħbi...minn wara l-kwinti...iżda mbagħad napprovaw. Is-silenzju...il-qbil bla kliem...huwa agħar milli taqbel ma' dak li hu ħażin. M'għandniex klassi intelletwali jew artistika, m'għandniex moviment ta' studenti mħeġġa għall-bidla, u m'għandniex forza politika vera li topponi kull forma possibli ta' aġir żbaljat minn naħa tal-Gvern. Il-Punt li jmiss. Naħsbu li petizzjoni hi biżżejjed biex tmexxi kawża 'l quddiem. Naħsbu li billi nagħtu l-flus għall-karita fuq maratona ta' ġbir fuq it-televixin hija karita vea. Naħsbu li fuq huwa xi forma ta' manifest politiku. Iżda, fil-moħbi, kollha kemm aħna lesti li ngħalqu għajn jekk nafu li ħa nieħdu xi ħaġa minnha. Il-Punt li jmiss. Ir-raġuni għalfejn m'għandniex mekkaniżmu politiku ta' vera huwa li ż-żewġ partiti, iridu jew ma jridux, huma ffinanzjati minn dawk in-nies li għandhom interess dirett fl-industrija tal-bini. Sakemm il-kuntratturi u l-industriji relatai jibqgħu jinvestu fil-partiti politiċi mhu ser ikun hemm l-ebda moviment politiku ta' vera li jmexxi b'mod tajjeb l-użu tal-art. Il-Punt li jmiss. Il-Megalomanija. In-Nariċissiżmu. Il-fantażiji ta' grandjożita. Malta hi tant żgħira li l-poter jintlaħaq faċilment. Wieħed jista' jsir ċelebrita malajr. Iċ-ċelebritajiet tagħna kollha jħossuhom kbar u importanti għaliex iktar ma jismienu (b'mod metaforiku), aktar l-għadira li jgħumu fiha tinħass żgħira. Fil-verita, kollha jgħixu ħajjiet normali u jaħdmu bħal kulħadd. Iżda l-kuntratturi jħossuhom invinċibbli...għandhom l-art u għandhom jedd fuq il-poteri li jieħdu ħsieb dik l-art. Il-Punt li jmiss. Ngħixu fuq gżira. Ir-riżorsi tagħna huma limitati u xi darba ser jispiċċaw. Il-kuntratturi iħossuhom invinċibbli u aħna nħallsu l-prezz. Ma nistgħux nibqgħu sejrin hekk.
It-Torri ta' Babel